Α4-0343/96

Απόφαση σχετικά με την κοινή θέση που καθόρισε το Συμβούλιο για την έκδοση της οδηγίας του Συμβουλίου που τροποποιεί την οδηγία 85/337/ΕΟΚ του Συμβουλίου για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (C4-0371/96 - 94/0078(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0371/96 - 94/0078(SYN) ((ΕΕ C 248 της 26.8.1996, σελ. 75)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 287 της 30.10.1995, σελ. 83.)) σχετικά με την πρόταση της Επιτροπής προς το Συμβούλιο (COM(93)0575) ((ΕΕ C 130 της 12.5.1994, σελ. 8.)),

- έχοντας υπόψη την τροποποιημένη πρόταση της Επιτροπής(COM(95)0720) ((ΕΕ C 81 της 19.3.1996, σελ. 14)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4- 0343/96),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Aιτιολογική σκέψη 2α (νέα)

>Κείμενο μετά την ψηφοφορία στο ΕΚ>

2α. εκτιμώντας ότι, σύμφωνα με τις διατάξεις του άρθρου 130 Ρ παράγραφος 2, της Συνθήκης, η πολιτική της Κοινότητας στον τομέα του περιβάλλοντος βασίζεται στις αρχές της προφύλαξης και της προληπτικής δράσης, στην αρχή της διόρθωσης, κατά προτεραιότητα στην πηγή, των ζημιών στο περιβάλλον,

(Τροπολογία 3)

Aιτιολογική σκέψη 2β (νέα)

>Κείμενο μετά την ψηφοφορία στο ΕΚ>

2β. εκτιμώντας ότι θα πρέπει να επεκταθεί η εμβέλεια της παρούσας οδηγίας σε όλα τα έργα και τα κοινοτικά προγράμματα δεδομένου ότι, σύμφωνα με το πέμπτο κοινοτικό πρόγραμμα πολιτικής και δράσης υπέρ του περιβάλλοντος και της βιώσιμης ανάπτυξης που σέβεται το περιβάλλον, «είναι απαραίτητο να ενταχθεί πλήρως η περιβαλλοντική πολιτική στις άλλες πολιτικές μέσω μιας ενεργού συμμετοχής όλων των κυριοτέρων παραγόντων (διοικήσεις, επιχειρήσεις, πληθυσμός) χάρη στη διεύρυνση και την εμβάθυνση των μέσων»,

(Τροπολογία 4)

Αιτιολογική σκέψη 5

>Αρχικό κείμενο>

5. ότι ενδείκνυται να συμπληρωθεί ο κατάλογος των έργων που έχουν σημαντικές επιπτώσεις στο περιβάλλον και, ως εκ τούτου, πρέπει κατά κανόνα να υπόκεινται σε συστηματική εκτίμηση αυτών των επιπτώσεων[semigr ]

>Κείμενο μετά την ψηφοφορία στο ΕΚ>

5. ότι ενδείκνυται να συμπληρωθεί ο κατάλογος των έργων που έχουν σημαντικές επιπτώσεις στο περιβάλλον και, ως εκ τούτου, πρέπει να υπόκεινται σε συστηματική εκτίμηση αυτών των επιπτώσεων[semigr ]

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ -1 (νέα)

Άρθρο 1, παράγραφος 1 (οδηγία 85/337/ΕΟΚ)

>Κείμενο μετά την ψηφοφορία στο ΕΚ>

-1. Στο άρθρο 1, το κείμενο της παραγράφου 1 αντικαθίσταται από το ακόλουθο κείμενο:

"1. Η παρούσα οδηγία αφορά την εκτίμηση των περιβαλλοντικών επιπτώσεων των σχεδίων δημοσίων και ιδιωτικών έργων καθώς και των κοινοτικών ή εθνικών προγραμμάτων που είναι πιθανόν να έχουν αξιοσημείωτες επιπτώσεις στο περιβάλλον.»

(Τροπολογία 13)

ΑΡΘΡΟ 1, ΠΑΡΑΓΡΑΦΟΣ 7

Άρθρο 5, παράγραφος 1, εισαγωγικό τμήμα (οδηγία 85/337/ΕΟΚ)

>Αρχικό κείμενο>

1. Στις περιπτώσεις σχεδίων που, κατ' εφαρμογή του άρθρου 4, υπόκεινται σε εκτίμηση των επιπτώσεων στο περιβάλλον σύμφωνα με τα άρθρα 5 έως 10, τα κράτη μέλη θεσπίζουν τα αναγκαία μέτρα προκειμένου να διασφαλισθεί ότι ο κύριος του έργου παρέχει, υπό την κατάλληλη μορφή τις πληροφορίες που αναφέρονται στο Παράρτημα ΙΙΙ στο μέτρο που:

>Κείμενο μετά την ψηφοφορία στο ΕΚ>

1. Στις περιπτώσεις σχεδίων που, κατ' εφαρμογή του άρθρου 4, υπόκεινται σε εκτίμηση των επιπτώσεων στο περιβάλλον σύμφωνα με τα άρθρα 5 έως 10, τα κράτη μέλη θεσπίζουν τα αναγκαία μέτρα προκειμένου να διασφαλισθεί ότι η αρμόδια αρχή δίνει στην κοινή γνώμη τη δυνατότητα να διατυπώσει παρατηρήσεις πριν ορισθούν, σε συμφωνία με τις αρχές που αναφέρονται στο άρθρο 6 και κατόπιν διαβουλεύσεων με τον κύριο του έργου, ποιές από τις πληροφορίες που αναφέρονται στο Παράρτημα ΙΙΙ πρέπει να παρέχει ο κύριος του έργου υπό την κατάλληλη μορφή, στο μέτρο που:

(Τροπολογία 15)

ΑΡΘΡΟ 1, ΠΑΡΑΓΡΑΦΟΣ 8, ΔΕΥΤΕΡΟ ΕΔΑΦΙΟ

Άρθρο 6, παράγραφος 2 (οδηγία 85/337/ΕΟΚ)

>Αρχικό κείμενο>

Στο άρθρο 6, παράγραφος 2, η φράση «πριν αρχίσει το έργο» αντικαθίσταται από τη φράση «πριν χορηγηθεί η άδεια».

>Κείμενο μετά την ψηφοφορία στο ΕΚ>

Στο άρθρο 6, το κείμενο της παραγράφου 2 αντικαθίσταται από το ακόλουθο κείμενο:

"2. Τα κράτη μέλη φροντίζουν ώστε:

- να τίθεται στη διάθεση του κοινού κάθε αίτηση αδείας, καθώς και οι πληροφορίες που συγκεντρώνονται δυνάμει του άρθρου 5, μόλις είναι διαθέσιμες,

- να δίνεται στο ενδιαφερόμενο κοινό η δυνατότητα να εκφράσει τη γνώμη του πριν γραπτώς και/ή κατά τη διάρκεια δημόσιας ακρόασης, σε λογική προθεσμία προτού εγκριθεί το σχέδιο.

(Τροπολογία 16)

ΑΡΘΡΟ 1, ΠΑΡΑΓΡΑΦΟΣ 9

Άρθρο 7, παράγραφος 4 (οδηγία 85/337/ΕΟΚ)

>Αρχικό κείμενο>

4. Τα ενδιαφερόμενα κράτη μέλη αρχίζουν διαβουλεύσεις οι οποίες αφορούν, μεταξύ άλλων, τις πιθανές διασυνοριακές επιπτώσεις του έργου καθώς και τα προβλεπόμενα μέτρα για τον περιορισμό ή την εξάλειψη των επιπτώσεων αυτών.

>Κείμενο μετά την ψηφοφορία στο ΕΚ>

4. Τα ενδιαφερόμενα κράτη μέλη αρχίζουν διαβουλεύσεις, και ορίζουν εύλογη προθεσμία για τη διάρκεια της περιόδου διαβούλευσης με αντικείμενο:

i) τις κυριότερες εναλλακτικές λύσεις ως προς το σχέδιο που περιγράφονται σύμφωνα με το Παράρτημα ΙV, αριθ. 2, συμπεριλαμβανομένης της επιλογής «μηδέν» και της φιλικότερης προς το περιβάλλον εναλλακτικής λύσης[semigr ]

ii) τα μέτρα που μπορούν να ληφθούν προς αποφυγή, περιορισμό, ή δυνατόν, επανόρθωση των αρνητικών επιπτώσεων πέραν των συνόρων, καθώς και προς εξάλειψη των βλαβερών συνεπειών για την ανθρώπινη υγεία[semigr ]

(Τροπολογία 20)

ΑΡΘΡΟ 2, ΔΕΥΤΕΡΟ ΕΔΑΦΙΟ

>Αρχικό κείμενο>

Με βάση την έκθεση αυτή, η Επιτροπή, εάν χρειάζεται, υποβάλλει στο Συμβούλιο συμπληρωματικές προτάσεις για τον περαιτέρω συντονισμό στην εφαρμογή της παρούσας οδηγίας.

>Κείμενο μετά την ψηφοφορία στο ΕΚ>

Με βάση την έκθεση αυτή, η Επιτροπή, εάν χρειάζεται, υποβάλλει στο Ευρωπαϊκό Κοινοβούλιο και στο Συμβούλιο συμπληρωματικές προτάσεις για τον περαιτέρω συντονισμό στην εφαρμογή της παρούσας οδηγίας.

(Τροπολογία 42)

ΑΡΘΡΟ 3, ΠΑΡΑΓΡΑΦΟΣ 1, ΠΡΩΤΟ ΕΔΑΦΙΟ

>Αρχικό κείμενο>

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1997. Πληροφορούν αμέσως την Επιτροπή σχετικά.

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο εντός δύο ετών από την κοινοποίησή της. Πληροφορούν αμέσως την Επιτροπή σχετικά.

(Τροπολογία 43)

ΑΡΘΡΟ 3, ΠΑΡΑΓΡΑΦΟΣ 2

>Αρχικό κείμενο>

2. Για τις αιτήσεις άδειας που έχουν υποβληθεί σε αρμόδια αρχή πριν την 1η Ιανουαρίου 1998 εξακολουθούν να ισχύουν οι διατάξεις της οδηγίας 85/337/ΕΟΚ πριν από την παρούσα τροποποίηση.

>Κείμενο μετά την ψηφοφορία στο ΕΚ>

2. Για τις αιτήσεις άδειας που έχουν υποβληθεί σε αρμόδια αρχή πριν τη λήξη της προθεσμίας που ορίζεται στην παράγραφο 1 εξακολουθούν να ισχύουν οι διατάξεις της οδηγίας 85/337/ΕΟΚ πριν από την παρούσα τροποποίηση.

(Τροπολογία 22)

ΠΑΡΑΡΤΗΜΑ

Παράρτημα Ι, σημείο 2 (οδηγία 85/337/ΕΟΚ)

>Αρχικό κείμενο>

2. - Θερμοηλεκτρικοί σταθμοί και άλλες εγκαταστάσεις καύσεως και θερμική ισχύ από 300 ΜW και άνω,

και

- πυρηνικοί σταθμοί και άλλοι πυρηνικοί αντιδραστήρες, συμπεριλαμβανομένης της διάλυσης ή του παροπλισμού αυτών (εκτός από τις ερευνητικές μονάδες για την παραγωγή και μετατροπή σχασίμων και αναπαραγόμενων υλικών, με ανώτατη διαρκή θερμική ισχύ κάτω του 1 kW).

>Κείμενο μετά την ψηφοφορία στο ΕΚ>

2. - Θερμοηλεκτρικοί σταθμοί και άλλες εγκαταστάσεις καύσεως και θερμική ισχύ από 100 ΜW και άνω,

και

- πυρηνικοί σταθμοί και άλλοι πυρηνικοί αντιδραστήρες, συμπεριλαμβανομένης της διάλυσης ή του παροπλισμού αυτών (εκτός από τις ερευνητικές μονάδες για την παραγωγή και μετατροπή σχασίμων και αναπαραγόμενων υλικών, με ανώτατη συνεχή θερμική ισχύ κάτω του 1 kW).

- άλλες εγκαταστάσεις ηλεκτροπαραγωγής (ιδίως υδροηλεκτρικές) ηλεκτρικής ισχύος τουλάχιστον 30 MW»

(Τροπολογία 23)

ΠΑΡΑΡΤΗΜΑ

Παράρτημα Ι, σημείο 7, εδάφιο γ) (οδηγία 85/337/ΕΟΚ)

>Αρχικό κείμενο>

γ) Έργα κατασκευής νέων οδών με τέσσερις και άνω λωρίδες κυκλοφορίας, ή ευθυγράμμιση και/ή διαπλάτυνση υφιστάμενων οδών δύο το πολύ λωρίδων κυκλοφορίας ώστε να δημιουργηθούν τέσσερις και άνω λωρίδες, όταν το νέο ή ευθυγραμμισμένο ή/και διευρυμένο αυτό τμήμα της οδού πρόκειται να έχει συνεχές μήκος από 10 χλμ και άνω.

>Κείμενο μετά την ψηφοφορία στο ΕΚ>

γ) Έργα κατασκευής νέων οδών με τέσσερις και άνω λωρίδες κυκλοφορίας, ή ευθυγράμμιση και/ή διαπλάτυνση υφιστάμενων οδών δύο το πολύ λωρίδων κυκλοφορίας ώστε να δημιουργηθούν περισσότερες και άνω λωρίδες, όταν το νέο ή ευθυγραμμισμένο ή/και διευρυμένο αυτό τμήμα της οδού πρόκειται να έχει συνεχές μήκος από 10 χλμ και άνω.

(Τροπολογία 28)

ΠΑΡΑΡΤΗΜΑ

Παράρτημα Ι, σημείο 18α) (νέο) (οδηγία 85/337/ΕΟΚ)

>Κείμενο μετά την ψηφοφορία στο ΕΚ>

18α. Αποψίλωση μεγάλων εκτάσεων[semigr ]

(Τροπολογία 39)

ΠΑΡΑΡΤΗΜΑ

Παράρτημα Ι, σημείο 20 (οδηγία 85/337/ΕΟΚ)

>Αρχικό κείμενο>

20. Κατασκευή εναέριων αγωγών μεταφοράς ηλεκτρικής ενέργειας με τάση 225 kw και άνω και μήκος άνω των 15 χιλμ.

>Κείμενο μετά την ψηφοφορία στο ΕΚ>

20. Κατασκευή αγωγών μεταφοράς ηλεκτρικής ενέργειας με τάση 220 kw και άνω.

(Τροπολογία 38)

ΠΑΡΑΡΤΗΜΑ

Παράρτημα ΙV, σημείο 2 (οδηγία 85/337/ΕΟΚ)

>Αρχικό κείμενο>

2. Σκιαγράφηση των κυριοτέρων εναλλακτικών λύσεων που εξετάστηκαν από τον κύριο του έργου και υπόδειξη των κύριων λόγων της επιλογής του σχετικά με τις επιπτώσεις στο περιβάλλον.

>Κείμενο μετά την ψηφοφορία στο ΕΚ>

2. Περιγραφή των κυριότερων δυνατών εναλλακτικών λύσεων που μελετήθηκαν από τον κύριο του έργου, μεταξύ των οποίων η εναλλακτική λύση μηδέν και η πλέον φιλική για το περιβάλλον εναλλακτική λύση, και υπόδειξη των βασικών λόγων για την επιλογή που έκανε ο κύριος του έργου, συμπεριλαμβανομένων των λόγων απόρριψης των εναλλακτικών λύσεων λαμβάνοντας υπόψη τις επιπτώσεις στο περιβάλλον.